Document ID: 32006R0941

ΚΑΝΟΝΙΣΜΌΣ (ΕΚ) αριθ. 941/2006 ΤΟΥ ΣΥΜΒΟΥΛΊΟΥ
της 1ης Ιουνίου 2006
για την τροποποίηση του κανονισμού (ΕΚ) αριθ. 51/2006 όσον αφορά το προσφυγάκι και τη ρέγγα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και τη βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 20,
την πρόταση της Επιτροπής,
Εκτιμώντας τα ακόλουθα:
(1)
Ο κανονισμός (ΕΚ) αριθ. 51/2006 του Συμβουλίου (2) καθορίζει για το 2006, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες και τους συναφείς όρους στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων.
(2)
Σύμφωνα με τις διαβουλεύσεις μεταξύ της Κοινότητας και των Νήσων Φερόες, στις 23 Φεβρουαρίου 2006 επιτεύχθηκε συμφωνία για αμοιβαία πρόσβαση στα αποθέματα όσον αφορά το προσφυγάκι και τη ρέγγα στα ύδατα κάθε μέρους. Η συμφωνία αυτή θα πρέπει να τεθεί σε εφαρμογή.
(3)
Δεδομένου ότι τα σκάφη που αλίευαν μερλούκιο με απλάδια στις διαιρέσεις ICES VIa, b και VII b, c, j, k, καθώς και στην υποπεριοχή XII δεν συμμετείχαν στις αλιευτικές πρακτικές που οδήγησαν στην απαγόρευση της χρησιμοποίησης απλαδιών στις περιοχές αυτές, είναι σκόπιμο να επιτραπεί η συνέχιση του εν λόγω είδους αλιείας με παρέκκλιση από την απαγόρευση.
(4)
Η Κοινότητα διεξήγαγε διαβουλεύσεις με τη Νορβηγία για την αλιευτική διαχείριση αποθεμάτων νορβηγικής ρέγγας (Ατλαντικού-Σκανδιναβίας) εαρινής παραγωγής στον Νοτιοανατολικό Ατλαντικό, ιδίως όσον αφορά τους διακανονισμούς αδειοδότησης που θα πρέπει να εφαρμοστούν.
(5)
Ως εκ τούτου, ο κανονισμός (ΕΚ) αριθ. 51/2006 θα πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα IA, IB και IV του κανονισμού (ΕΚ) αριθ. 51/2006 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 1η Ιουνίου 2006.

Labels: 11
6